PATVIRTINTA

Mažeikių lopšelio-darželio „Berželis“

direktoriaus 2023 m. gruodžio 13 d.

įsakymu Nr. V-191

**MAŽEIKIŲ LOPŠELIO-DARŽELIO „BERŽELIS“ INFORMACIJOS**

**APIE PAŽEIDIMUS TEIKIMO VIDINIU KANALU TVARKOS APRAŠAS**

**I SKYRIUS**

**BENDROSIOS NUOSTATOS**

1. Informacijos apie pažeidimus teikimo vidiniu kanalu ir tvarkymo Mažeikių lopšelyje-darželyje „Berželis“ (toliau – Įstaiga) tvarkos aprašas (toliau – Aprašas) nustato galimai rengiamus, padarytus ar daromus pažeidimus teikimo, informacijos apie pažeidimus priėmimo Įstaigoje veikiančiu vidiniu informacijos apie pažeidimus teikimo vidiniu kanalu (toliau – vidinis kanalas), jos vertinimo ir sprendimų priėmimo tvarką.

2. Informacijos apie pažeidimus teikimo pagrindai, aplinkybės, kurioms esant gali būti teikiama informacija apie pažeidimus, nustatyti Lietuvos Respublikos pranešėjų apsaugos įstatyme ir Lietuvos Respublikos Vyriausybės 2018 m. lapkričio 14 d. nutarime Nr. 1133 „Dėl Lietuvos Respublikos pranešėjų apsaugos įstatymo įgyvendinimo“.

3. Įstaigoje gauta informacija apie pažeidimus priimama, registruojama, nagrinėjama ir asmenų, teikiančių informaciją apie pažeidimus, apsaugos priemonės užtikrinamos vadovaujantis Pranešėjų apsaugos įstatymu, kitais teisės aktais ir Aprašu.

4. Apraše vartojamos sąvokos suprantamos taip, kaip jos apibrėžtos Pranešėjų apsaugos įstatyme ir kituose teisės aktuose, reglamentuojančiuose pranešėjų apsaugos reikalavimus:

4.1. Kompetentingas subjektas – Įstaigos direktoriaus įsakymu paskirtas darbuotojas ar asmenų grupė, kuris administruoja vidinį kanalą, vertina vidiniu kanalu gautą informacija apie pažeidimus, užtikrina asmens, pateikusio informaciją apie pažeidimus, konfidencialumą;

4.2. Pažeidimas – Įstaigoje galbūt rengiama, daroma ar padaryta nusikalstama veikla, administracinis nusižengimas, tarnybinis nusižengimas ar darbo pareigų pažeidimas ar kitas grėsmę viešajam interesui keliantis arba jį pažeidžiantis teisės pažeidimas, apie kuriuos pranešėjas sužino iš savo turimų ar turėtų darbo santykių arba sutartinių santykių su šia Įstaiga;

4.3. Vidinis informacijos apie pažeidimus teikimo kanalas – Įstaigoje nustatyta tvarka sukurta ir taikoma informacijos apie pažeidimus Įstaigoje teikimo, tyrimo ir asmens informavimo procedūra.

5. Kompetentingas subjektas privalo užtikrinti asmens, kuris vidiniu kanalu pateikia informaciją apie pažeidimą Įstaigoje ir kurį su Įstaiga sieja ar siejo darbo santykiai arba sutartiniai santykiai (konsultavimo, stažuotės, praktikos, savanorystės ir pan.) (toliau – asmuo, teikiantis informaciją apie pažeidimą), ir jo teikiamos informacijos konfidencialumą, išskyrus įstatymuose nustatytus atvejus.

6. Informacijos pateikimas, siekiant apginti išskirtinai asmeninius interesus, nelaikomas pranešimu, nagrinėjamu šio Aprašo nustatyta tvarka.

**II SKYRIUS**

**INFORMACIJOS APIE PAŽEIDIMUS TEIKIMAS**

7. Asmuo, teikiantis informaciją apie pažeidimą, turi teisę ją pateikti, užpildydamas Lietuvos Respublikos Vyriausybės 2018 m. lapkričio 14 d. nutarimu Nr. 1133 ,,Dėl Lietuvos Respublikos pranešėjų apsaugos įstatymo įgyvendinimo" patvirtintą pranešimo apie pažeidimą formą (Aprašo 1 priedas) arba apie pažeidimą pranešti laisvos formos pranešimu, kuriame turi būti pateikta Aprašo 9

punkte nurodyta informacija ir nurodyta, kad ši informacija teikiama vadovaujantis Pranešėjų apsaugos įstatymu.

8. Asmuo, teikiantis informaciją apie pažeidimą raštu, ją gali pateikti vienu iš šių būdų:

8.1. tiesiogiai kompetentingam subjektui;

8.2. atsiųsti informaciją Įstaigos elektroninio pašto adresu: vadovasberzelis@gmail.com.

9. Asmuo, teikiantis informaciją apie pažeidimą, nurodo konkrečias faktines aplinkybes, asmenį, kuris rengiasi, dalyvauja ar dalyvavo darant pažeidimą, informaciją apie galimus tokio asmens motyvus darant pažeidimą, nurodo, ar apie šį pažeidimą jau yra pranešta, jei taip, – kam buvo pranešta, ar buvo gautas atsakymas, pateikia duomenis apie pažeidimo liudininkus, taip pat nurodo savo vardą, pavardę, darbovietę, gyvenamosios vietos adresą arba el. pašto adresą korespondencijai gauti ir kitus duomenis ryšiui palaikyti, jei įmanoma, pateikia rašytinius ar kitokius turimus dokumentus, duomenis ar informaciją, atskleidžiančią galimo pažeidimo požymius. Taip pat asmuo gali nurodyti, kaip ir kada su juo geriausia susisiekti.

**III SKYRIUS**

**INFORMACIJOS APIE PAŽEIDIMUS PRIĖMIMAS IR REGISTRAVIMAS**

10. Informaciją apie pažeidimą priima ir Įstaigos dokumentų registre (Aprašo 3 priedas) užregistruoja kompetentingas subjektas.

11. Kompetentingas subjektas užtikrina, kad gauta informacija apie pažeidimą ir su tuo susiję duomenys būtų laikomi saugiai ir su jais galėtų susipažinti tik tokią teisę turintys, informaciją apie pažeidimą nagrinėjantys asmenys.

12. Kompetentingas subjektas, gavęs informaciją apie pažeidimą, ją pateikusiam asmeniui pageidaujant nedelsdamas raštu informuoja šį asmenį apie informacijos gavimo faktą.

13. Įstaigos darbuotojai, dirbantys pagal darbo sutartį, kurie pagal atliekamas funkcijas turi prieigą prie asmens, teikiančio informaciją apie pažeidimą, pateiktų duomenų arba gali sužinoti ją pateikusio asmens duomenis, yra supažindinami su atsakomybe už Pranešėjų apsaugos įstatyme ir (ar) kituose teisės aktuose nustatytų pranešėjų apsaugos reikalavimų pažeidimą, privalo pasirašyti konfidencialumo pasižadėjimą (forma – Aprašo 2 priedas) ir įsipareigoti neatskleisti tokios informacijos ar duomenų trečiosioms šalims.

14. Įstaigos darbuotojai, kuriems pagal pareigas tapo žinomi asmens, pateikusio informaciją apie pažeidimą, asmeniniai duomenys arba tokios informacijos turinys, privalo užtikrinti minėtos informacijos ir asmens duomenų konfidencialumą tiek darbo metu, tiek po jo.

15. Atsakingas asmuo parengia konfidencialumo pasižadėjimą (forma – Aprašo 2 priedas) ir perduoda pasirašyti Aprašo 13-14 punktuose nurodytiems asmenims, kurį užregistruoja informacijos apie pažeidimus ribotos prieigos dokumentų registre.

**IV SKYRIUS**

**INFORMACIJOS APIE PAŽEIDIMUS VERTINIMAS, SPRENDIMŲ PRIĖMIMAS**

16. Kompetentingas subjektas, vidiniu kanalu gavęs informaciją apie pažeidimą, nedelsdamas vertina:

16.1. ar asmuo, teikiantis informaciją apie pažeidimą, nėra anoniminis ir atitinka pranešėjo sąvoką;

16.2. ar teikiant pranešimą laikomasi Aprašo 7–9 punktuose nurodytų reikalavimų.

17. Dėl vidiniu kanalu pateiktos informacijos apie pažeidimą kompetentingas subjektas priima vieną iš šių sprendimų:

17.1. nagrinėti pateiktą informaciją apie pažeidimą;

17.2. jei gauta informacija apie pažeidimą leidžia pagrįstai manyti, kad yra rengiama, daroma ar padaryta nusikalstama veika, administracinis nusižengimas arba kitas pažeidimas, nedelsdamas, bet ne vėliau kaip per dvi darbo dienas nuo šios informacijos gavimo dienos, persiųsti gautą informaciją apie pažeidimą institucijai, įgaliotai tirti tokią informaciją, be asmens, pateikusio informaciją apie pažeidimą, sutikimo ir apie tai pranešti šiam asmeniui;

17.3. nutraukti gautos informacijos apie pažeidimą nagrinėjimo procedūrą, jeigu:

17.3.1. įvertinus nustatoma, kad pateikta informacija apie pažeidimą neatitinka Pranešėjų apsaugos įstatymo nuostatų;

17.3.2. informacija apie pažeidimą grindžiama akivaizdžiai tikrovės neatitinkančia informacija;

17.3.3. pateikta informacija apie pažeidimą jau yra išnagrinėta arba nagrinėjama.

18. Apie sprendimą nagrinėti / atsisakyti nagrinėti vidiniu kanalu pateiktą jo pranešimą asmuo raštu informuojamas ne vėliau kaip per 5 darbo dienas nuo pranešimo ar pranešimą patikslinančių duomenų gavimo (jei informacija ir duomenys buvo tikslinami) ar informacijos, sudarančios pagrindą nenagrinėti pranešimo, paaiškėjimo dienos. Sprendimas nenagrinėti informacijos apie pažeidimą turi būti motyvuotas.

19. Sprendimas nenagrinėti pranešimo turi būti motyvuotas ir gali būti priimamas:

19.1. kai nustatoma, kad pateikta informacija apie pažeidimą neatitinka Aprašo ir Įstatymo nuostatų;

19.2. pateikta informacija apie pažeidimą jau yra išnagrinėta arba nagrinėjama;

19.3. kitais teisės aktų nustatytais pagrindais.

20. Atsakingas asmuo, išnagrinėjęs pranešimą, atitinkantį Aprašo ir Įstatymo nuostatas, per 5 darbo dienas pateikia atsakymą ir asmenį, teikusį informaciją apie pažeidimą, informuoja:

20.1. koks buvo pateiktos informacijos nagrinėjimo rezultatas;

20.2. kokių veiksmų buvo imtasi ar planuojama imtis;

20.3. kokį sprendimą priėmė Įstaiga;

20.4. kokia atsakomybė buvo taikyta, nustačius pažeidimo padarymo faktą;

20.5. kokia priimto sprendimo apskundimo tvarka.

21. Nustatęs pažeidimo faktą, kompetentingas subjektas informuoja asmenį, pateikusį informaciją apie pažeidimą, apie atsakomybę, taikytą pažeidimą padariusiems asmenims.

22. Jei asmuo, pateikęs pranešimą, negavo atsakymo arba Įstaigoje nebuvo imtasi veiksmų, reaguojant į pateiktą informaciją, jis, vadovaudamasis Pranešėjų apsaugos įstatymo 4 straipsnio 3 dalies 4 punktu, turi teisę tiesiogiai kreiptis į kompetentingą instituciją – Lietuvos Respublikos prokuratūrą ir jai pateikti pranešimą apie pažeidimą.

**V SKYRIUS**

**BAIGIAMOSIOS NUOSTATOS**

23. Dokumentai, susiję su aprašo nuostatų įgyvendinimu, saugomi vadovaujantis Mažeikių lopšelio-darželio „Berželis“ direktoriaus tvirtinamu dokumentacijos planu.

24. Kompetentingas subjektas kartą per metus apibendrina informacijos apie pažeidimus gavimo, tyrimo ir nagrinėjimo duomenis ir administracijos interneto svetainėje skelbia statistinius duomenis apie atvejų, kai buvo pateikta informacija apie pažeidimus, skaičių, jų vertinimo rezultatus, apibendrintą informaciją apie pažeidimus, kurie buvo atskleisti remiantis asmenų pateikta informacija

pagal Aprašą.

25. Asmenys, pažeidę Aprašo nuostatas, atsako teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mažeikių lopšelio-darželio „Berželis“

informacijos apie pažeidimus teikimo

vidiniu kanalu tvarkos aprašo, 1 priedas

**PRANEŠIMAS APIE PAŽEIDIMĄ**

20 \_\_\_ m. \_\_\_\_\_\_\_\_\_\_\_\_\_\_ \_\_\_ d.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vieta)

|  |  |
| --- | --- |
| Asmens, pranešančio apie pažeidimą, duomenys | |
| Vardas, pavardė |  |
| Asmens kodas |  |
| Darbovietė (su įstaiga siejantys  ar sieję tarnybos, darbo ar  sutartiniai santykiai) |  |
| Pareigos |  |
| Telefono Nr. (pastabos dėl  susisiekimo) |  |
| Asmeninis el. paštas arba  gyvenamosios vietos adresas |  |
| Informacija apie pažeidimą | |
| 1. Apie kokį pažeidimą pranešate? Kokio pobūdžio tai pažeidimas? | |
| 2. Kas padarė šį pažeidimą? Kokie galėjo būti asmens motyvai darant pažeidimą? | |
| 3. Pažeidimo padarymo vieta, laikas. | |
| Duomenys apie pažeidimą padariusį asmenį ar asmenis | |
| Vardas, pavardė |  |
| Darbovietė |  |
| Pareigos |  |
| 4. Ar yra kitų asmenų, kurie dalyvavo ar galėjo dalyvauti darant pažeidimą? Jei taip,  nurodykite, kas jie. | |
| 5. Ar yra kitų pažeidimo liudininkų? Jei taip, pateikite jų kontaktinius duomenis. | |
| Duomenys apie pažeidimo liudininką ar liudininkus. | |
| Vardas, pavardė |  |
| Darbovietė |  |
| Pareigos |  |
| Telefono Nr. |  |
| El. paštas |  |
| 6. Kada pažeidimas buvo padarytas ir kada apie jį sužinojote arba jį pastebėjote? | |
| 7. Kokius pažeidimą pagrindžiančius duomenis, galinčius padėti atlikti pažeidimo tyrimą,  galėtumėte pateikti? Nurodykite pridedamus rašytinius ar kitus duomenis apie pažeidimą. | |
| 8. Ar apie šį pažeidimą jau esate kam nors pranešęs? Jei pranešėte, kam buvo pranešta ir ar  gavote atsakymą? Jei gavote atsakymą, nurodykite jo esmę. | |
| 9. Papildomos pastabos ir komentarai. | |
| □ Patvirtinu, kas esu susipažinęs su teisinėmis pasekmėmis už melagingos informacijos teikimą, o mano teikiama informacija yra teisinga | |
| Data | Parašas |

Mažeikių lopšelio-darželio „Berželis“

informacijos apie pažeidimus teikimo

vidiniu kanalu tvarkos aprašo 2 priedas

**MAŽEIKIŲ LOPŠELIS-DARŽELIS „BERŽELIS“**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(asmens vardas ir pavardė, pareigos)

**KONFIDENCIALUMO PASIŽADĖJIMAS**

**\_\_\_\_\_\_\_\_\_\_\_\_\_\_\_\_\_\_\_\_\_**

(data)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(sudarymo vieta)

1. Aš suprantu, kad, vykdydamas savo pareigas Mažeikių lopšelyje-darželyje „Berželis“, turėsiu prieigą prie informacijos apie asmenis, kuriems vadovaujantis Lietuvos Respublikos pranešėjų apsaugos įstatymo nuostatomis, taikomas reikalavimas užtikrinti konfidencialumą. Ši informacija Lietuvos Respublikos įstatymų nustatytais atvejais gali būti atskleista ar perduota tik įgaliotiems asmenims ar institucijoms.

2. Aš žinau, kad konfidencialią informaciją sudaro asmens, Pranešėjų apsaugos įstatymo nustatyta tvarka pateikusio informaciją apie pažeidimą, duomenys ir kita jį tiesiogiai ar netiesiogiai identifikuoti leidžianti informacija.

3. Aš pasižadu užtikrinti konfidencialumą ir neatskleisti, neperduoti informacijos, kuriai pagal Pranešėjų apsaugos įstatymą taikomas reikalavimas užtikrinti konfidencialumą, nė vienam asmeniui,

kuris nėra įgaliotas naudotis šia informacija, tiek įstaigos viduje, tiek už jos ribų. Taip pat pasižadu pranešti savo vadovui apie bet kokią pastebėtą ar sužinotą situaciją, kuri gali kelti grėsmę tokios informacijos saugumui ir konfidencialumui užtikrinti.

4. Aš žinau, kad šis pasižadėjimas galios visą mano darbo laiką šioje įstaigoje, taip pat man perėjus dirbti į kitas pareigas arba pasibaigus darbo santykiams.

5. Aš esu susipažinęs su Pranešėjų apsaugos įstatyme ir kituose teisės aktuose nustatytais pranešėjų apsaugos reikalavimais.

6. Aš esu įspėtas, kad pažeidus šį pasižadėjimą man gali būti taikoma atsakomybė už Pranešėjų apsaugos įstatyme ir (ar) kituose teisės aktuose nustatytų pranešėjų apsaugos reikalavimų pažeidimą.

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

Mažeikių lopšelio-darželio „Berželis“

informacijos apie pažeidimus teikimo

vidiniu kanalu tvarkos aprašo 3 priedas

**MAŽEIKIŲ LOPŠELIO-DARŽELIO „BERŽELIS“ VIDINIU KANALU GAUTŲ PRANEŠIMŲ REGISTRAS**

|  |  |  |  |  |  |
| --- | --- | --- | --- | --- | --- |
| **Eil.**  **Nr.** | **Asmens, pranešusio apie**  **pažeidimą, vardas, pavardė** | **Pranešimo**  **gavimo data** | **Pranešimo**  **gavimo**  **forma** | **Trumpa informacija apie pažeidimą** | **Pastabos** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |